Жалба, подадена на 26 април 2010 г. - DTL/СХВП - Gestión de Recursos y Soluciones Empresariales (Solaria)
(Дело T-188/10)
Език на жалбата: испански
Страни
Жалбоподател: DTL Corporación, SL (Мадрид, Испания) (представител: C. Rueda Pascual, abogado)
Ответник: Служба за хармонизация във вътрешния пазар (марки, дизайни и модели)
Друга страна в производството пред апелативния състав: Gestión de Recursos y Soluciones Empresariales, SL (Pamplona, Испания)
Искания на жалбоподателя
да се отмени решението на втори апелативен състав на СХВП от 17 февруари 2010 г. по дело R 767/2009-2;
да се замени с друго решение, което да отхвърли възражението на GESTIÓN DE RECURSOS Y SOLUCIONES EMPRESARIALES, S.L. срещу заявката за марка на Общността № 5153325 "SOLARIA" и да позволи посочената марка да бъде регистрирана не само в клас 41, но и за всички заявени услуги от класове 37 и 42; да се осъди ответната страна да плати разноските по възражението и жалбата пред СХВП, и
да се осъдят СХВП и другите страни, които се противопоставят на настоящото обжалване, да платят съдебните разноски по същото.
Правни основания и основни доводи
Заявител на марката на Общността: DTL Corporación, SL
Марка на Общността, предмет на спора: фигуративна марка, съдържаща словния елемент "SOLARIA" (заявка за регистрация № 5.153.325) за услуги от класове 37, 41 и 42
Притежател на марката или знака, на която/който е направено позоваване в подкрепа на възражението: Gestión de recursos y soluciones empresariales S.L.
Марка или знак, на която/който е направено позоваване в подкрепа на възражението: испанска фигуративна марка, съдържаща словния елемент "SOLARTIA" (№ 2.689.747) за услуги от класове 37 и 42
Решение на отдела по споровете: частично уважава възражението.
Решение на апелативния състав: отхвърля жалбата.
Изложени правни основания: неправилно тълкуване и прилагане на член 8, параграф 1, буква б) от Регламент № 207/2009 относно марката на Общността.
____________